ELS

**ELS** (Extraterrestrial Living-metal Shape-shifter: โลหะต่างดาวมีชีวิตที่เปลี่ยนรูปได้) (อ่านว่า "เอลส์") เป็นกลุ่มของสิ่งมีชีวิตต่างดาวจากนอกระบบสุริยะที่ปรากฏตัวในโมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก

## ภาพรวม

ELS เป็นเผ่าพันธุ์ของสิ่งมีชีวิตต่างดาวกึ่งโลหะที่มีความสามารถในการหลอมรวมกับชีวิตและเทคโนโลยีเกือบทั้งหมด ลักษณะทางกายภาพของพวกเขาเป็นโลหะสีเงินที่สามารถอยู่ในสถานะของแข็งหรือของเหลวก็ได้ แม้ว่า ELS จะไม่ใช่เผ่าพันธุ์ที่มีความก้าวร้าว แต่วิธีเรียนรู้และทำความเข้าใจเพียงอย่างเดียวที่พวกเขารู้จักคือการหลอมรวมเป็นหนึ่งเดียวกับสิ่งนั้น ELS ไม่มีรูปร่างที่ตายตัวเนื่องจากพวกเขาสามารถเปลี่ยนรูปร่างหรือขนาดสัมพันธ์กับมวลได้ สามารถรวมหรือแยกออกจากกันเพื่อเพิ่มหรือลดมวลได้ตามต้องการ เมื่อเผชิญหน้ากับคู่ต่อสู้หรือสิ่งที่ไม่รู้จัก ELS สามารถดูดซึมและเปลี่ยนเป้าหมายดึงดูดให้เป็น ELS ได้ ในเนื้อเรื่องแสดงให้เห็นว่า ELS มีแนวโน้มที่จะพุ่งเป้าหมายไปยังสิ่งมีชีวิตที่ปล่อยคลื่นควอนตัมในสมองก่อน เช่น ซูเปอร์โซลเจอร์, อินโนเวด, อินโนเวเตอร์ หรือมนุษย์ที่มีแนวโน้มที่จะวิวัฒนาการเป็นอินโนเวเตอร์

เมื่อต้องเผชิญกับสิ่งที่ไม่รู้จัก ELS จะดูดกลืนเป้าหมายเหมือนไวรัสที่ก้าวร้าว พวกเขาสามารถปรับตัวและควบคุมเทคโนโลยีหรือสารอินทรีย์ที่จับต้องได้ในไม่กี่วินาที โดยเป้าหมายจะค่อยๆ แปรสภาพเป็นคริสตัลสีเงินและกลายเป็น ELS ในที่สุด อย่างไรก็ตาม ในกรณีของสิ่งมีชีวิต อาจส่งผลเสียต่อผู้ที่หลอมรวมอย่างไม่สมบูรณ์ เช่น สมองได้รับความเสียหาย ร่างกายเกิดความไม่สเถียร เป็นต้น ถึงแม้จะไม่เข้าใจธรรมชาติของพวกเขาอย่างสมบูรณ์ แต่ก็เป็นที่ทราบว่าพวกเขาสามารถใช้ความถี่คลื่นควอนตัมในสมอง ทำสำเนาสิ่งที่พวกเขาเคยหลอมรวมด้วยก่อนหน้านี้ และใช้เทคโนโลยี GN ของตนเองได้ อนุภาค GN ที่พวกเขาปล่อยออกมาจะเป็นสีม่วง

อย่างไรก็ตาม ยังไม่ชัดเจนว่าเป็นเพราะการพัฒนาและวิวัฒนาการของตนเอง หรือจากการคัดลอกเทคโนโลยีที่มีอยู่ก่อนแล้ว ELS ยังสามารถพัฒนามาตรการตอบโต้กองกำลังของศัตรูดังที่แสดงไว้เมื่อโครงสร้างส่วนบนของ ELS ขนาดใหญ่ใช้แผงกั้นการหักเหของแสงเพื่อตอบโต้เลเซอร์ 80 ม. GN เลเซอร์ ของยานเซเลสเชียลบีอิ้ง และแม้แต่ควอนตัมซอร์ดของดับเบิ้ลโอควอนต้า

ในบางครั้ง การหลอมรวมกับ ELS อาจส่งผลให้เกิดการวิวัฒนาการ ดังที่เห็นในเกรแฮม เอเคอร์, ลีโอนาร์ด ไฟน์ส และพลเรือนอาเมีย ลี คนที่ผสมกับ ELS จะมีสีผิวที่ซีดกว่าและผมจะมีบางส่วนเป็นสีเงิน ในช่วง 50 ปีที่เซ็ตสึนะ เอฟ เซย์เอย์อยู่ร่วมกับ ELS นั้น ร่างกายของพวกเขาได้หลอมรวมกันอย่างสมบูรณ์ ส่งผลให้เกิดเอฟเฟกต์แบบเดียวกับที่กล่าวไว้ข้างต้น นอกจากนี้ร่างกายของเขายังได้แปรเปลี่ยนเป็นโลหะเหมือนกับ ELS

ELS ก็มีผลเช่นเดียวกันกับโมบิลสูท ELS สามารถหลอมรวมและดัดแปลงได้ตามต้องการ ตัวอย่างจะเห็นได้เมื่อ ELS ผสานเข้ากับ GRM Gundam ที่เสียหาย และทำให้ชุดมีการออกแบบที่โค้งมนมากขึ้น สิ่งที่น่าสนใจคือ GRM ยังคงใช้แทรนซั่มได้ ซึ่งบ่งชี้ว่า GN ไดรฟ์ [T] นั้นไม่ได้หลอมรวมเข้าด้วยกัน สิ่งนี้ตรงกันข้ามกับ GN-XIV ซึ่ง ELS ไม่สามารถใช้แทรนซั่มได้เนื่องจากสรีรวิทยาของมัน 00 Qan[T] ยังได้รับการอัพเกรดเป็น ELS ควอนต้าด้วยชุดเกราะใหม่ (ซึ่งถูกปลดออกจากระบบควอนตัมเบิสต์) และปีกที่อาจเป็น GN ซอร์กบิตที่ได้รับการดัดแปลง

## ชนชั้นของ ELS

* **ขนาดเล็ก** - เป็นประเภทที่มีจำนวนมากที่สุด ซึ่งโดยทั่วไปจะมีขนาดเล็กกว่าโมบิลสูท มีรูปทรงมาตรฐานเป็นแบบใบมีด ทรงกรวย และปริซึม พวกเขามักจะกำหนดเป้าหมายโมบิลสูท

* **ขนาดกลาง** - พบน้อยกว่า ELS ขนาดเล็ก ELS ขนาดกลางนั้นมีขนาดใกล้เคียงกับยานลาดตระเวน และยานรบประจัญบานหรือ MA ขนาดใหญ่ เช่น Gadelaza อย่างไรก็ตาม โมบิลสูทใดๆ ก็ตามที่ติดอยู่ภายในเส้นทางของ ELS ขนาดกลางจะถูกหลอมรวมในทันที ตรงข้ามกับ ELS ที่เล็กกว่าจะค่อยๆ หลอมรวมเข้าด้วยกัน พวกมันมีโครงสร้างคล้ายกับแมงกะพรุน

* **ขนาดใหญ่** - ในภาพยนตร์เรื่องนี้มี ELS ขนาดใหญ่เพียงตัวเดียว และนั่นคืออันที่มีรูปร่างเป็นทรงกลม มีเส้นผ่าศูนย์กลางประมาณ 3,000 กม. มีขนาดประมาณพอๆ กับดวงจันทร์ มันทำหน้าที่เป็นฐานของ ELS สามารถดูดกลืนดาวเคราะห์ได้ทั้งดวง

## โมบิลสูทที่ ELS ใช้

* **GNX-803T GN-XIV** - โมบิลสูทเหล่านี้ถูกจำลองโดย ELS ผ่านการดูดกลืน พวกมันยังคงคล้ายกับ GN-XIV แบบดั้งเดิม แต่ส่วนกรวยของ GN ไดรฟ์ [T] จะมีความยาวและแหลมคมมากขึ้น ในขณะที่ดวงตาทั้งสี่จะถูกแทนที่ด้วยจุดสีม่วงเรืองแสงเพียงดวงเดียว อาวุธต่างๆ เช่น GN ไรเฟิลและ NGN บาซูก้าจะเชื่อมติดกับแขนโดยตรง

* **GN-007/AL อาริออสกันดั้มอัสคาลอน** - ปรากฏตัวในโมบิลสูทกันดั้มดับเบิ้ลโอไอ 2314 อาริออสอัสคาลอนที่ถูก ELS ดูดกลืนมีการเปลี่ยรแปลงที่พิสดารอย่างยิ่ง โดยมีคอที่ยาวขึ้นจนน่าสยดสยอง และการเปลี่ยนแปลงอื่นๆ เช่น ดวงตาถูกแทนที่ด้วยจุดสีม่วงเรืองแสงเพียง

* **GN-0000RE+GNR-010 ดับเบิ้ลโอไรเซอร์ (GN คอนเดนเซอร์ไทป์)** - ปรากฏตัวในเฉพาะเวอร์ชั่นมังงะเท่านั้น การเปลี่ยนแปลงที่มองเห็นได้เพียงอย่างเดียวคือ GN ซอร์ด III ดูเหมือนจะ "เติบโต" โดยตรงจากแขนขวาและดวงตาถูกแทนที่ด้วยจุดสีม่วงเรืองแสงเพียง

* **GNT-0000 ดับเบิ้ลโอควอนต้า** - ปรากฏอยู่ในฉากส่งท้ายของภาพยนตร์ ดับเบิ้ลโอควอนต้าถูกหลอมรวมกับ ELS หลังจากที่เซ็ตสึนะเดินทางไปยังที่ดาวบ้านเกิดของ ELS GN ชิลด์และ GN ซอร์ดบิตหลอมรวมกันเป็นโครงสร้างคล้ายหางนกยูง ตอนนี้ทำหน้าที่เป็นปีกเหมือนนางฟ้า

* **GNMA-Y0002V กาเดลาซ่า** - ปรากฏตัวในเฉพาะเวอร์ชั่นมังงะและโมบิลสูทกันดั้มดับเบิ้ลโอไอ 2314 กาเดลาซ่าของ ELS มีพื้นผิวเรียบกว่าและมีโทนสีออกเป็นสีเงินมากกว่า

* **GNZ-001E การ์มกันดั้ม E** - เมื่อ GNZ-001 GRM Gundam รุ่นดั้งเดิมกำลังจะถูกหลอมรวมโดยกลุ่มของ ELS GN-XIV Setuna F. Seiei ได้เดินทางไปยังโฮมเวิร์ลของ ELS และสร้างสันติภาพกับ ELS แทนที่จะหลอมรวมเข้าด้วยกัน GRM Gundam และ Meister Leonard Fiennes ต่างก็ใช้เทคโนโลยี ELS GRM Gundam E มีรูปลักษณ์ที่นุ่มนวลและโค้งมนกว่ารุ่นก่อนมาก นอกจากนี้ ช่องระบายอากาศด้านหน้าของ MS หายไป และ GN Mega Launcher ได้รับการออกแบบให้โค้งมนมากขึ้น แม้จะผสม ELS ที่ตัวเองไม่สามารถใช้ Trans-Am ได้

## เกร็ดความรู้

* ELS เป็นสิ่งมีชีวิตต่างดาวสายพันธุ์ที่ 2 ที่ปรากฏตัวในประวัติศาสตร์ของซีรี่ส์ สายพันธุ์แรกคือ **Evidence 01** จากซีรี่ส์โมบิลสูทกันดั้มซี้ด และต่อมาคือคือผู้อาศัยของดาวเคราะห์เอลโดร่าจาก Gundam Build Divers Re:RISE

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)